
IS imbui principiis, quz cum mores ad virtu- 

tem componunt, tum optimis artibus ingeni- 
um excolunt, beneficium eſt ipſa vita charius. 
Quantum igitur debeo liberalitati tuæ, diligentiz, 
præceptis]! Nec ſolum earum rerum quæ ad pi- 
etatem ſpectant et eruditionem, tradidiſti diſci- 
plinam; ſed tuo ipſius exemplo viam premon- 
ſtraſti, Hac itaque occaſione memorem animum 


gratumque teſtari gaudeo; quem tibi commenda- 


tum velim, non a verborum luxurie, ſed mentis 


ſimplicitate. Vale. 

DISPUTATIO MEDICA, 


De EXERCITATIONE. 


Has RPUS humanum variis actionibus aptum natum eſt, 


quæ ut diverſis ac penè infinitis inſerviunt uſibus, ſic 
ad corporis ipſius conſervationem mirificè conducunt. 


ANTI1QU1, quibus tenuis et curta fuit medicamentorum 
ſupellex, per diætam præcipuè et exercitationem, methodum 
therapeuticam inſtituebant; quæ quanti fuerint tune momenti, 


eorum produnt monumenta: imò in hac ſola, medelæ ſum- 


mam poſuerunt non ignobiles veteris ævi medici. Nec eam 
neglexerunt ſummi philoſophi, quibus imprimis erat cura ſer- 
vare mentem ſanam in corpore ſano: horum quippe mos 
laudandus probe notus eſt, qui caverunt, ne, dum animi 
proſpicerent emolumento, corpus otio torpeſceret. 


MEDICINA gymnaſticæ primus autor videtur Herodi- 
cus (a), magni Hippocratis præceptor: ille enim obſervans, 


(a. Le Clerc hiſtoire de la medecine, part 1. lib. 2. cap. 8. 
A quod 

quod juventus tutelæ ſuæ mandata, dum execrcitiis uſitatis in- 
cumberent, optimi ſanitate fruerentur, indeque firmiores eva- 
derent, felicem hunc effectum exercitationi prudenter acceptum 
retulit; ideoque hanc ut artem ſtabilivit, qui ſanitas amiſſa re- 
cuperari, præſens conſervari poſſet. Poſt hoc inventum egre- 
gius iſte vir multos habuit ſectatores, adeò ut per totam Græ- 
ciam inclaruit ars gymnaſtica: conſtructa fuerunt publica gy- 
mnaſia, non ſolùm rebus bellicis inſervientia, verùm etiam 
morborum curationi: huc igitur omnes amandirunt medici 
quotquot morbis chronicis detinebantur. Apud Athenienſes 
et Lacedzmonios idem mos obtinuit : et ſi his priora ſecula 
reſpiciamus, videbitur - quod Zgyptii non multum tribuebant 
iſtis exercitiorum generibus quz non ad corpus invigorandum, 
et ad valctudinem firmandam facerent. Perſz etiam, teſte 
Xenophonte (, neceſſariam ac utilem duxerunt hanc ſpeciem 
medicinæ. In poſterioribus ſeculis, dum in chemicis figmen- 
tis et remediis ſpecificis toti erant medici, exercitatio haud 
ita multum exculta fuit, donec immortalis Sydenhamus priſti- 
nam ejus dignitatem reſtituit, atque uſum meritis laudibus ce- 
lebravit. 


SED, ut omittamus ſummorum virorum de hac re teſti. 
monia, Natura ipſa dux vitæ et moderatrix neceſſitatem 
nobis exercitii indigitat, utpote quæ non ſine viclento lu- 
amine, aut morborum pleraque ſymptomata levare, aut 


( Cyropædia. Roll. anc. hiſt. vol. 2. 
iplos 

ipſos morbos expellere ſolet. In Catarrho caput gravatur, 
copioſa pituita internam laryngis tunicam et bronchiorum ob- 
ducit, & naribus frequens lymphæ ſtillicidium ; hinc ſternuta- 
tio et tuſſis frequentes, quæ humores magis fluxiles evacuant, 
craſſos ſolvunt et attenuant. Oſcitationes et artuum extenſi- 
ones, ex copia perſpirabilium, ad expulſionem optime præpa- 
ratorum, obſervante Sanctorio (c), excitantur: hanc autem 
materiam ſupervacuam vehementer inde ac ſubitò purgari, i- 
dem auctor eſt. Plus quam veriſimile eſt, motus convulſivos 
naturæ eſſe conamen, quo expediantur nervi ab acri quodam 
irritante. Annon tremores in febribus intermittentibus egre- 
git ſunt usũs? An fieri poteſt quin, tam validi vaſorum acti- 
one, ſanguinis lentor mirum in modum ſolvatur, obſtructa ca- 


pillaria recludantur (d)? Apud vulgus etiam concuſſiones 
hujuſmodi violentiores pro ſigno habentur ſalutari. 


VERUM Natura ſibi foli commiſſa, huic operi ſæpe impar 
eſt; aliquo ſubinde ſtimulo eſt excitanda, alioqui languet et 
fatiſcitur. Pallor ac debilitas, torpor ad motum, mentis ſtu- 
por, obſtructa viſcera, aliaque mala inde pendentia, otioſæ vi- 
tz numeroſa ſunt proles: unde deduci poſſunt laboris præ- 
ſtantia et neceſlitas ; quæ ſanè tanta eſt, ut affirmare auſus 
ſit Lommius, quod non ætas, non corpus, non denique tem- 
peratura ulla eſt, cui laboris neglectus ſit indemnis (+). 


(% Aph. 33. 34. 54. 


Ca Ces on * diſeaſes of the body, Qc. part 3. cap. 1. F 11. 
e e) C ommentar. in Cell. de ſanit. tuend. 5 


SED, 


— 

SED, ne diutiùs in limine inſiſtamus, quibus modis in no- 
ſtra corpora ſuos edit effectus exercitium, ſtatim expediendum. 
Melioris autem ordinis gratia, de motu muſculari in genere 
pauca ſunt dicenda. 


EFFECTUsS muſculorum motiis in genere erit, 


1120, MAaJOREM ſanguini fluorem conciliare. 


Ex anatomicis novimus, quòd omnes partes muſculares per 
arterias ſanguinem recipiunt, eundemque per venas ad cor re- 
ducunt. Præterea rami arteriarum ſatis longi intra muſculos 
decurrunt, feruntque ſuum humorem ad remotiores corporis 
plagas. Muſculis alternè contractis et dilatatis, in prædicta 
vaſa magnus fit impetus, ſanguis in iis contentus vehementer 
exprimitur, et denuo admittitur ; unde neceſſariò tenuari, diſ- 
ſolvi, et atteri poteſt. Sub hoc etiam caſu ſanguinis venoſi re- 
ditus verſus cor acceleratur; quod fortiùs jam frequentiùſque 
ſe contrahet, atque adeò motum totius maſſæ ſanguineæ reddet 
citatiorem. Fluidorum vi impellente ſic auQti, intenditur eti- 


am vaſorum renitentia: hinc non ſolùm per partes motui mu- 
{culorum primariò ſubjectas, ſed etiam in univerſo corpore, 
major ſiet humorum attritus et ſubactio. 


240, PERSPIRATIONEM inſenſibilem aupere. 


NAM 


De Exercitatione. 5 


NAM à vehementiore ſanguinis et humorum motu et attri- 
tione materies excernenda, tum ad tranſpirationem aptior red- 
ditur, tum fortiùs exprimitur per poros cutaneos. Si autem 
vehementior ſit motus, vel diutius protrahatur, erumpit ſudor ; 
nempe prædictis cauſis jam auctis, intenſior excitatur calor, 


quo relaxantur poruli, indeque huic ſecretioni magis pervii 
fiunt. 5 


3tiv, FI BR As roborare. 


FLUIDORUM (ut ſupra dictum eſt) actione motiſque ce- 
leritate aucta, ſolida exſtimulantur ad fortiores renixus ; quæ 


ita a natura ſunt comparata, ut quo validius contrahuntur, 
eo majorem vim nanciſcantur. Neque prætereundum eſt, 
motum muſcularem nutritionis elementa fibrarum parietibus 
fortius applicare ; cujus rei defectus inter cauſas fibrz nimis 
debilis à ſummo Boerhaavio recenſetur (VJ. 


Nec ſane quæ modo adducta ſunt argumenta theoria ni- 
tuntur fictà; eadem enim re experta comprobantur. Si eorum 
ſanguis qui multum ſunt in laboribus, oculorum indagini ſub- 
jiciatur, intensè rubet; denſus eſt, gravis, et fluidus; haud 
facile craſſamentum a ſero ſeparatur; adeò intimè uniuntur 
ſua inter ſe principia. Fibrarum compages firma eſt et elaſti- 


ca; corporis habitus plerumque gracilis; quicquid enim fit hu- 


(f) Aph. 25. 55 
B moris 

moris ſuperflui, motu et laboribus conſtanter per poros elimi- 
natur. 


INsSPICIAMUS nunc quid ſequitur, {i motus ad altiſſimum 
gradum evehatur, quo non modo ejus utilitatem, fed et in- 
commoda clarius tenere poſſimus. 


PRIMUM a violento exercitio ſanguinis celeritas, frictio in- 
ter vaſa et humores contentos, calorque corporis, in immen- 
ſum augentur: hinc ſanguis majus occupat ſpatium quam an- 
tea; omnium canalium latera dilatantur ; liberius perſiciuntur 
ſecretiones, parteſque humorum aquoſæ magna copia diſſipan- 
tur; unde reliqua maſſa lenteſcit et inſpiſſatur. Alia vehemen- 
tioris motùs indoles eſt, ut animalium fluida acria reddat, 
maximeque prona ad alkali volatile: hæc frictionis et caloris 
notiſſima ſunt effecta. 


HacTExUs de motu in genere. Quoniam autem ſunt va- 
riz exercitamentorum ſpecies, quibus ſuæ ſunt ſingulares pro- 
prictates et effectus, de uſitatioribus paucis agemus. 


AMBULATIo. Hoc eſt exercitium naturæ maxime fami- 
liare, et (ut omnes norunt) actione muſculorum omnind per- 
ſicitur; unde operatio ejus et vires peti debent. Quoniam 
verd talis motus non ſine inſigni ſpirituum animalium diſpen- 
dio celebratur; hinc ſanis potius quam infirmis convenit. A- 


lia 

lia ſunt hujuſmodi exercitia quz peculiares corporis partes re- 
ſpiciunt. Sic campanarum pulſatio pettus inſigniter afficit, ca- 
vitatem thoracis ampliat, indeque infarctis pulmonibus auxilia- 
tur. Curſus etiam et ſaltatio a nonnullis auctoribus memoran- 
tur; ſed fortè motus tam violenti multis nocere poſſunt, paucis 
vero prodeſſe. 


Ur breviter dicam, inter omnia quæ huic claſſi referuntur 
exercitia, quæque fanitati tuendæ deſtinantur, placida ambu- 
latio maximè mihi arridet. Hæc appetitum acuit, alimento- 
rum concoctionem et chyli diſtributionem adjuvat; ab hac ex- 
creta corporis promptius expurgantur. Hæc univerſam ma- 
chinam leniter et æquabiliter concutit, nullam partem vehe- 
mentiùs urgens. Adhæc caput non fatigat, dum in co ſitu 
erectum ſervatur quem deſignavit natura. Quid quod iſte mo- 
tus nihil habet in fe puerile, nihil ſapiente viro indignum? 

CLARA LECTIO. Hæe præcipuè exercet pulmonum et 
ventriculi regionem, ſtagnantes ibi humores egregiè diſcutit, 
ipſaque viſeera confirmat. Igitur Celſus in ſtomachi vitiis cla- 
ram vocem magnopere laudat (g). Sed nullus antiquorum e- 
legantitis de hac re difleruit quam Plutarchus. Inter alia, 
« Quotidianus (inquit) diſputationis uſus qui voce peragitur, 
« mira quædam eſt exercitatio, conducens non ſolùm ad bo- 
nam valetudinem, verum etiam ad corporis robur; non il- 


(s) De medicin. lib. 1. cap. 8. 
lud 

t Jud quidem palæſtricum, ſed quod partibus maxime vitalibus 
e principaliſſimiſque vim internam, vigoremque verum ac ge- 
« nuinum inſerat. At cum vox fit agitatio ſpiritùs, non le- 
e yiter nec in ſuperficie, ſed velut in ipſo fonte, in ipſis viſce- 
“ ribus valens, et calorem auget et ſanguinem ſubtilem red- 
dit, et omnes purgat venas et omnes aperit arterias; humo- 
rem vero ſuperfluum non ſinit craſſeſcere, neque fæcis in 
« morem ſubſidere, in his conceptaculis quibus accipitur et 


conficitur cibus” (). „ Exinde eſt (Baglivii ſunt verba) 
quod. viri religioſi et clauſtrales, quamvis non multo utantur 


* 
Lag 


* 
** 


& exercitio, vitam tamen ſalubrem ducant; quia ſcilicet diu 
ce noctuque in choro vocem exercent in canendis precibus (i). 
Verum enimvero licèt vociferatio prudenter inſtituta corpori ſa- 
lubris ſit; perperam tamen adhibita, nonnunquam funeſta ſe- 
eum trahit incommoda. De hoc argumento conſulatur Ra- 
mazzini, qui rem fuſiùs et cum multa eruditione tractavit (H. 


EqQuiTAT1o eſt maximè univerſalis medicinæ gymnaſticæ 
ſpecies, et remedium in ſuo genere longe perfectiſſimum. Im- 
becillis apprimè utilis eſt; quippe quæ peragitur ſine multa de- 
fatigatione, vel ſpirituum animalium jactura. Ab hac corpus 
ſuccuſſiones alternas patitur: unde circumacto ſanguini calcar 
additur; calorque non fugax, ſed permanens ac veluti nativus, 
univerſz noſtræ fabricæ ingeneratur. Equitatio pendula viſce- 


De tuenda valetudine. 
(i) De tarantula diſſert. 1. cap. 13. 
C#) De morb. artific. cap. 40. 


Ta 

ra primo loco agitat, multùm roborat, et infar&a repandit et 
abſterget. Digeſtionem langueſcentem adjuvat: nam à tali 
motu, cibus mature concoctus citius decutitur, et ſine mora 
recipiuntur humores in ſanguinem. Adde quod hujuſmodi 
jactatio ipſum ſanguinem renovat, eique novum accerſit vigo- 
rem. Ab equitatione diaphoreſis copioſior provocatur, ut ab 
experimentis Sanctorianis abundè patet: hinc ſanguis ab acer- 


rimis ſuis particulis purus ſervatur. Porro externi atris preſſio 
in corpus augetur: hinc ob majorem reſiſtentiam celerius move- 
tur ſanguis: præcipuè autem hoc accidit pulmonibus; inde 
magis turgent veſiculæ, cruorque magis ſubigitur ; qui, ſi ſatis flu- 
xilis ſit ut trajiciatur per pulmones, reliqua corporis vaſa facile 
permeabit. Quin et equitatio vel hoc nomine utilis eſt, quod 
corporis noſtri atmoſphzram perpetuo difflat diflipatque ; cujus 
cffluvia corpori circumfuſa, et in pulmones hauſta, valde forent 


nociva; atrem quippe inquinant, ct graviorem faciunt, inde- 
que reſpirationi prorſus incptum. 


Nec ſolùm corpus exercitationis hujus commoda fortitur, 
verum etiam animus ipſe quodammodo confirmatur inter equi- 
tandum, curas deponit edaces, atque ſubiti alacritate erigit ſe 
et exſurgit. © Mirum eſt (ait Plinius) quim animus agi- 
4 tatione et motu corporis excitetur” (). De inferiore etiam 
motus genere philoſophus affirmat graviſſimus, œquòd eorum 


* animus qui in aperto are ambulant, ſeſe attollat” (m). 
({) Epiſtol. 6. lib. 1. 
] Seneca de tranquillitate, lib. 1. 


C | VECTIO 

VEcrio in rhæda vel curru eoſdem fere præſtat effectus; 


ſed eorum motus minis eſt æquabilis; iſtis tamen conveniunt 
qui ob virium defectum in equo fe ſuſtinere nequeunt. 


VEcrio in navi aut cymba plurimum conducit debilibus, 
præcipuè ſi longi''s protrahatur, et placido motu feratur navi- 
plum; tunc enim (affirmante Sanctorio) ad debitam perſpi- 
rationem mirifice diſponit (). Hinc miram alacritatem ſolet 
excitare, famem augere, alimentorum digeſtionem adjuvare. 
Ea autem quæ fit in procelloſo mari, robuſtiſſimum hominem 
non aſſuetum, vertigine, vomitu, anxietate intolerabili, ipſo a- 
nimi-deliquio afficit. Hinc caſu aliquando inveteratos morbos 
ſanari conſtat. Si autem vomitionis uſum tantum reſpiciamus, 
ſanè multo tutius et conducibilius eſt emetica arte præparata 
exhibere, (quoniam hæc ægri viribus facilè poſſumus accom- 


modare), potiùs quam turbato mari confidere; cujus effectus 
non noſtri eſt arbitrii, ſed vagus et eventùs incerti. 


ATQUE fic ea exercitiorum genera percurfimus quæ maxi- 
me ab auctoribus commendantur, quæ hodierno ſunt in uſu, 
quzque medicus apprime debet callere: ſed non fatis eſt quid 
boni ea præſtent noviſſe, niſi ad certas leges revocentur ; nam 
e remediorum aptus uſus in arte medica præcipuum eſt” (o). 


19:9, PosT abſolutam coctionem, ſaltem non pleno ventre 


n) Aph. 29. 68. 
000 Git.” '" 


exercendum 


De Exercitatione. 8 


excrcendum eſt; hoc enim modo materies jam cotta facilius 
excernitur: cocta autem non cruda ſunt evacuanda ()). Por- 
ro exercitatio ſtatim a paſtu inſtituta, cibos premature in inte- 
ſtina deturbat, et ideò officit digeſtioni ; quia ſecretiones per 
cutem auget, et proinde copiam ſucci gaſtrici minorem reddit. 
Et quoniam motus muſcularis perfici nequit, niſi ſpiritus ani- 
males in muſculos deriventur, ventriculus interim debita ſpiri- 
tuum copia fraudabitur, quibus inter digerendum opus eſt quam 
maxime. 


24, EXERCITATIo ſenſim inſtituenda eſt. Hoc in debilibus 
valdè neceſſarium eſt, alioqui metus eſt ne auctus ſanguinis im- 
petus vaſculi alicujus diruptionem inducat. Sub hoc caſu à le- 
niſſima vectione incipiendum ; proxime ſuccedat equitatio; in- 
ſtauratis autem viribus, commodè ſatis ſequatur ambulatio. Ut 
breviter dicam, motio omnis et viribus corporis et ingeſtorum 
naturæ atque copiæ perpetuò par eſſe debet. 


3tio, EXERCITATIONIS finis debet eſſe ſudor levis, aut cer- 
te laſſitudo quæ citra defatigationem ſit; ita nos monente fa- 
cundiſſimo Celſo (q). Sed hæc regula certas habet cautiones: 
« diſcernere enim inter varia ſudoris genera convenit, ſcireque 
“quem corporis natura et quem laboris nimictas magis fun- 
« dat (r). Multos enim videas à leviſſimo motu ſudore ſta- 


(2) Hippocrates. 
(4) De medicin. lib. 1. 


(+) Lommii comment. in lib. 1. Celſi. 

tim diffluere; aliis poſt laborem diuturnum vix tandem ſudor 
perrumpit: unde licet inferre, qucd levioris laſſitudinis ſenſus 
potior {it exercitii terminus, 


470, EXERCITATFIONE finita, cavendum eſt ne atri frigido 
corpus exponatur. Hoc maneat præceptum in omnium ani- 
mis altè inſculptum. Notari debet, quod omnis homo inter 
exercendum plus minds febricitat ; inflammatio occupat univer- 
ſum corpus, ut ex partium rubore manifeſtum eſt ; ſed cum 
tradit ſe quieti, febris ſponte ſolvitur. At vero ſi quis corpus 
jam calore rubeſcens frigoris vi permittat, vaſorum diametri mi- 
nuuntur; augetur vis a tergo pellens; obſtructiones modo 
formate confirmantur, et occluduntur cutis pori; adhæc fri- 
goris vis ipſum ſanguinem in vaſculis minimis coagulat : ex 
hoc malorum fonte febres ardentes peſſimi moris, citoque letha- 


les, non rarò originem duxerint. 


QUINETIAM obſervatu dignum eſt, quod in morbis diutur- 
nis, (ſi felicem eventum ſperaret æger), exercitium, non mi- 
nus quim alia medicamenta, conſtanter et indies uſurpare o- 
portet. Hac norma negle&i, multos vana ſpes falutis fefellit; 
quippe qui citiùs convaleſcere vellent quàm naturæ patiuntur 
leges: hi enim per paucos dies has regulas ſecuti, et parum 
fructàs inde percipientes, ab optimo propoſito reſiliunt. Sed 
meminerint iſti, quod morbi longi ſenſim nos invadunt, ſenſim 


etiam fugandi ſunt: atque licet effectus primi laboris leviſſimus 
ſit, 

ſit, plurimum valebit in labore perſeverantia. Annon videmus 


quod 


Ferreus aſſiduo conſumitur annulus uſu ; 
Interit aſſidud vomer aduncus humo : 


Duid magis eft ſuxo durum ? guid mollius undd? 
Dura tamen molli ſaxa cavantur aqud (%. 


DENIQUE, fruſtra diſciplinam hanc gymnaſticam ſequeris, 
niſi comes accedat temperantia; aliter enim quicquid uni 
manu conſtruxeris, altera ſubvertet. 'Tanti eſt ut obſervemus 
aureum illud divini ſenis præceptum, © Non fatiari cibis, et 
« impigrum eſſe ad labores. 


RESTAT nunc ut exponam quibus temperamentis convenit 
exercitium, quibus etiam in morbis inſignioris eſt uſus; deni- 
que qualia corpora et quznam 'morborum genera aut uſum e- 
jus vetant, aut ſummam in uſu cautelam indicant. Quæ au- 
tem jam dicturi ſumus, ex ſupra poſitis principiis tam facile e- 
mergunt, ut multis verbis non erit opus. 


IN laxiore corporis compage, omnibuſque morbis inde natis, 
optimum fit remedium exercitatio. 


QUANDOCUNQUE ita debilitantur ſolida, ut alimenta in- 


O Ovid. de arte amandi, lib. 1. 
D geſta 

geſta ritè concoqui nequeunt, hæc in ventriculo calido atque 
| clauſo diu hærebunt; atque ſi ex vegetabili regno petantur, ſu- 
am ſequentes indolem aceſcent plerumque. Talem ſanè acri- 
moniam jam natam corrigere haud arduum ; ſed regeneratio- 
nem ejus przcavere, hoc opus, hic labor eſt. Utrique indicationi 
feliciſſimè reſpondet ars gymnaſtica, et forte plus præſtat quam 
: ulla alia remedia. | Nam, primo, omnis motus, ut fupra innuimus, 
| ad acrimoniam diſponit acido adverſam. Alius ejus uſus eſt, 
ut impediat ne cibus diutiùs in ventriculo moretur. His adde 
quod vires concoctrices inde reparantur, adeò ut aſſumpta quæ- 
que ſubigant, et in chylum blandum mutent. 
EXERCITIUM mirè convenit in temperie phlegmatica, qua- 
tenus inertem ſanguinem concitat, ſuperfluam humiditatem ex- 
haurit, glutinoſis humoribus aptum reſtituit fluorem. 


Qu1 temperamento ſanguineo donantur, cautiſſimè corpus 
exercitent; talium enim ſanguis ab inſolito motu facilè accen- 
ditur uſque in febrim. 


PLETHORICI haud tuto exercitium adhibere poſſunt, (ne in- 
flammationem concipiant diſtenta vaſa, vel denique rumpantur) ; 
{ed debitis evacuationibus præmiſſis, conſtanti motu plethoræ 
venturæ feliciter occurres. 


— 4 

HoMINEs bilioſi a motu vehementiore prorſus abſtineant ; 
nam quicquid ſiccat vel calefacit, hiſce nocet corporibus. 


IN ventoſis affectibus, ut et in aliis quamplurimis morbis, 
equitationi palma merits tribuitur; ſiquidem hzc pendula et 
quaſi fluctuantia abdominis viſcera leniter et æqualiter concutit; 
nec ſolim incarceratos flatus expedire apta eſt, ſed que 


ipſius ventriculi robur et vim inſtauret, quo futuræ flatuum 
generationi potentiùs hic reſiſtat. 


Hv POcHON DRIACI fœminæque hyſtericæ multa remedia 
incaſſum tentati, fractiſque jam et corporis et animi viribus, 
ad exercitium modò memoratum, quaſi ad ſacram anchoram, 
confugiunt: nec deſunt exempla ubi optimos et planè miran- 
dos præſtitit effectus (ft). Sane, ſi fert animus calorem ventri- 
culi reſtituere, vel ſpaſmos reſolvere; fi infarcta viſcera aperi- 


enda ſunt, vel conciliandus ſomnus opiati efficaciſſimà; omni 
intentioni ſatisfacit equitatio aut geſtatio. Ut autem he exer- 
citii ſpecies curationem hujus morbi optimè abſolvunt, 
ita motus muſcularis optima hujus mali præſervatio eſt. 
Unde, quæſo, fit, ut colonus vitam ab miſerrima hac zgritu- 
tudine plerumque immunem degat? ſcilicet victu ſimplici, eo- 


que diurnis laboribus parto, utitur. Hujus vitam fortunatam 
pulcherrime depinxit poeta Gallicus his verbis. 


(. Vid. Syden. diſſert. epiſt. | 
D 2 Aegreſtes 

Aareſtes operas obit indeſeſſus; humoque 


Semina nunc mandat, nunc debita dona repoſcit. 

Inde vigor membris, et neſcia vita podagræ 
Morborumque parit quos deſidioſa voluptas : 

Dulcius hinc ori fapit eſca, labore diurnam 
Obſonante famem : faciles in ceſpite duro 

Hinc veniunt ſomni ; lecto quos dives ab aureo, 
| Nequicquam profugos invitat ; mollia pernox 

Strata ſuper, vigiles curas et membra volutans (u). 


Morris nominibus commendat ſe equitatio in hydropicis. 
1,29, Quatenus ab ea ſanguinis principia magis intime uniuntur ; 
igitur partes cjus ſeroſæ non adeò erunt proclives a reliqua maſ- 
{a disjungi, et in membranas celluloſas influere. 295, Febri- 
culam excitando, qui humores aquoſi abſorbentur. 37%, Uſus 
equitationis frequens ita ſolidarum partium tonum reſtituit, ut 
novo humorum influxui repugnent. 4, Externi aëris preſſio 


multum inter equitandum aucta, corporis ſuperficiem ſirmat at- 


que arctat, et quaſi faſciarum corpus involventium vice fun- 
gitur. Practicis autem probè notum eſt, quanti ſit in hoc 
morbo tractando lenis vaſorum compreſſio: imo ab hac ſola, 
ſzpe pro deſperatis habiti morbi ſanati fuerint (x). 


ExXERCITIUM, ſecretionem per cutim promovendo, glan- 
dulas miliares aperit et deterget; indeque non poteſt non pro- 


(a) Vanierii prædium ruſticum, lib. 2. 
(x) Van Swieten comment. in Boerhaavii aph. 5 28. 


deſſe 


De Exercitatione. 17 


deſſe corporibus ſcorbuticis: nempe hie morbus pro cauſa ag- 
noſcit acrium humorum in vaſis capillaribus ſtagnationem, at- 
que vitæ ſedentariæ non rarò adjungit ſe comitem. 


QUANTUM poteſt equi ſuccuſſio in phthiſi pulmonali (cti- 
am conſirmata), Sydenhami teſtantur monumenta. Ejuſdem 
ſententiam exemplis miris confirmat Fullerus . Horum 


{cripta, quibus nihil addendum reſtat, L. B. conſulere non gra- 
vabitur. 


VIXOINIBVSs chloroſi laborantibus ea deſiderantur medi- 
camenta quæ ſanguinem condenſent, ejuſque augeant momen- 
tum, ut majori vi in vaſa uterina impingens, qua data porta 
demum effluat. Commodum igitur remediis chalybeatis con- 
jungitur equitatio; quo ſimul unita eundem ſcopum felicius at- 


tingant. Annon etiam equi agitatio impetum ſanguinis regi- 
onem verſus hypogaſtricam apprime determinet? 


IN omni morbo ubi minuenda vis vitz potius quam promo- 
venda eſt, haud temerè uſurpetur exercitium. 


In hæmorrhagiis quibuſcunque inſignioribus, nempe hæmo- 
ptyſi fluore menſium immodico, vel ubi ab errore loci move- 
tur aliqua inflammatio, adeò non exercitandum eſt, ut ſumma 
quies ægro eſt imperanda; in id enim adnitendum erit, ut 
quam placidiſſimus ſervetur ſanguinis circuitus. 


O Medicin. gymnaſt. 
SIQUANDO 

S1QUANDO ſuſpicio aliqua eſſe incipiat de vaſis alicujus ru- 


| ptione, ſeu renes et veſica laborare cœperint, equitatio able- 
1 ganda eſt; nihil enim his partibus magis noxium (2). 


= | Ix epilepticis pleriſque- ſummopere cavendum, ne vires vitæ 
ultra modum evehantur; adde quod a ſtimulo quovis violento 
1 ingraveſcit hie morbus; hinc omnem motum vehementem ſan- 


guine viperino cautius evitet æger. 


Ex diuturno labore fibrarum ſtamina rigeſcunt, et ſenectus 
| morbus eſt ab earum nimia duritie oriundus: quapropter homi- 
| nes, ut propiùs accedunt ad ætatem ſenilem, ab omni labore 
| ſenſim deſueſcere oportet. 

1 


ATQUE hæc habui de corporis exercitio; quæ nonnullis 
i breviora forte videantur quam decebat; nam in hujuſmodi ar- 
it gumentum area patet latiſſima. Sed hzc ſufficiant, quo perito 
* lectori innoteſcat, num hanc quam ſuſcepi provinciam rite in- 
tellexiſſe videar. Utinam fane clariſſimis noſtris medicinæ pro- 
feſſoribus digna proferre potuiſſem; ſed non cuivis contingit 


hac felicitas: me tamen et penes eſt et certè decet, magnos 
hos viros, ob ſummam artis peritiam, diligentiam in docendo, 
* vitæ integritatem, admirari ſemper ac venerari. 5 


(20 Rama. de morb. artific. cap. 36. 


WV 


